Diari Oficial de la Generalitat Valenciana


Sumari del DOGV 5524, del 31-05-2007 (2007/7106)

RESOLUCIÓ de 8 de març de 2007, de la Direcció General de Qualitat Ambiental, per la qual s'atorga a l'empresa IFF-Benicarló, SA, l'autorització ambiental integrada a les instal·lacions destinades a la fabricació de productes químics diversos per a ús en perfumeria i cosmètics en el terme municipal de Benicarló (Castelló).
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5524

Data del DOGV
:   31-05-2007

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2007/7106


Data del document
:   08-03-2007

Organisme emissor
:   Conselleria de Territori i Habitatge

Tipus de document
:   Resolució

Descriptors 

:   * Benicarló
    * empresa industrial
    * indústria química

RESOLUCIÓ de 8 de març de 2007, de la Direcció General de Qualitat Ambiental, per la qual s'atorga a l'empresa IFF-Benicarló, SA, l'autorització ambiental integrada a les instal·lacions destinades a la fabricació de productes químics diversos per a ús en perfumeria i cosmètics en el terme municipal de Benicarló (Castelló). [2007/7106]  
Vistos els documents que es troben en poder de l'expedient 096/03 IPPC, instruït a instàncies de l'empresa IFF-Benicarló, SA, a fi d'obtindre l'autorització ambiental integrada per a una fàbrica de productes químics diversos per a ús en perfumeria i cosmètics, s'emet la present resolució de conformitat amb els següents,  
Antecedents de fet  
Primer. Amb data 30 de setembre del 2003, Emilio J. Pérez Carrillo, en representació de l'empresa IFF-Benicarló, SA, amb CIF A-28055101 i amb emplaçament en el carrer Felipe Klein, núm. 2 de Benicarló, presenta a la conselleria de Territori i Habitatge, la sol·licitud d'autorització ambiental Integrada per a la indústria de fabricació de productes químics diversos per a ús en perfumeria i cosmètics, que es detalla en l'annex I.  
Segon. Amb data 20 d'octubre del 2003, l'empresa presenta a requeriment de la conselleria, l'informe de compatibilitat urbanística emés per l'Ajuntament de Benicarló, de data 2 de maig del 2003.  
Amb data 22 d'octubre del 2003, la conselleria comunica a l'empresa l'inici de la tramitació de l'expedient i remet la documentació als serveis de la Direcció General de Qualitat Ambiental que han d'intervindre en la resolució de l'autorització ambiental integrada.  
Tercer. Amb data 21 de gener del 2004 se sotmet a informació pública l'expedient de referència, durant un període de 30 dies hàbils, d'acord amb el que establix l'article 16 de la Llei 16/2002, d'1 de juliol, de prevenció i control integrats de la contaminació, publicant anunci en el Diari Oficial de la Generalitat (DOGV núm. 4674).  
Durant el període d'informació pública no es presenten al·legacions al projecte ni en aquesta conselleria ni a l'Ajuntament de Benicarló, i consta en l'expedient el certificat de la informació pública.  
Quart. Transcorregut el període d'informació pública i segons el que disposa l'article 18 de la Llei 16/2002, l'expedient es remet a l'Ajuntament de Benicarló, amb data 27 de febrer del 2004, a fi d'emetre un informe sobre els aspectes de la seua competència en el termini de 30 dies des de la recepció.  
Cinqué. Amb data 7 de maig del 2004 es rep informe de l'Ajuntament de Benicarló sobre l'adequació del projecte d'instal·lació respecte als aspectes de competències municipals. En aquest s'assenyalen una sèrie d'aspectes que s'han d'aclarir o complementar, que són esmenats pel titular amb data 12 de juliol del 2004. Reben informe favorable de l'Ajuntament de Benicarló amb data 1 d'octubre del 2004.  
Amb dates 6 de febrer, 29 d'abril i 17 de maig del 2004, l'empresa entrega nova documentació, a requeriment d'aquesta conselleria.  
Sisé. Després d'haver rebut amb data 27 de maig del 2004 el certificat d'informació pública emés per l'Ajuntament de Benicarló, se sol·licita informe a totes aquelles administracions públiques i òrgans de la Generalitat que han d'intervindre en la resolució de l'autorització ambiental integrada sobre l'adequació del projecte a tots aquells aspectes que siguen de la seua competència.  
Seté. Amb data 28 de juny del 2004 es rep un informe de l'Àrea d'Emergències de la conselleria de Justícia i Administracions Públiques, on manifesta que "en la documentació facilitada no s'acompanya l'informe favorable de l'organisme amb competències en matèria de seguretat industrial corroborant que les dades facilitades per l'industrial són correctes i, d'aquesta manera, validant la informació sobre accidents greus continguda en la documentació presentada per l'industrial". Així mateix indica que la documentació facilitada per l'industrial és incompleta.  
Huité. Amb data 26 d'octubre del 2004, el director general de Gestió del Medi Natural dicta la resolució que procedia a la devolució de la documentació presentada per l'empresa per a l'obtenció de l'autorització ambiental integrada, de conformitat amb el que disposa l'article 24.5 del Decret 162/90, per considerar que de l'anàlisi de la documentació no poden extraure's elements de judici suficient per a prendre una decisió respecte a l'actuació presentada, especialment pel que fa a la generació d'aigües residuals i pluvials.  
Amb dates 22 de desembre del 2004, 1 de desembre del 2005, 21 de febrer i 2 de juny del 2006 l'empresa presenta documentació a fi d'esmenar les deficiències detectades en matèria d'impacte ambiental.  
Amb data 18 de gener del 2005 es rep informe de l'Ajuntament de Benicarló sobre l'abocament de l'empresa i el projecte de la futura EDAR del municipi.  
Nové. Amb data 10 d'octubre del 2005, l'empresa sol·licita una autorització d'abocament al mar de l'efluent que prové de la planta de tractament d'IFF, a través de l'actual emissari submarí municipal o per un altre emissari alternatiu.  
Amb data 2 de novembre del 2005, s'informa a l'interessat que l'Ajuntament de Benicarló és el titular de l'emissari submarí de Benicarló, autoritzat per un termini de 20 anys, des del 1990; que en el supòsit de connectar l'abocament d'aigües depurades de l'empresa IFF directament a l'emissari submarí, ha de ser el titular de l'abocament qui tramite la sol·licitud; que en el cas que s'opte per un abocament independent, ha d'adjuntar la documentació assenyalada en la Llei 22/1988.  
Deu. Amb data 8 de novembre del 2005 es rep la comunicació del Servei Territorial de Castelló de la conselleria d'Empresa, Universitat i Ciència, en relació amb el compliment del RD 1254/1999, sobre accidents greus, on manifesta que l'empresa ha presentat la documentació corresponent i pel que fa a aquest Servei Territorial, la tramitació de l'expedient està finalitzada.  
Onze. Amb data 5 de maig del 2006, l'Ajuntament de Benicarló i l'empresa IFF Benicarló, SA firmen un conveni de col·laboració per a millorar la gestió dels efluents d'aigües residuals i dels abocaments d'aigües pluvials.  
Amb data 29 de maig del 2006, l'Ajuntament de Benicarló resol mitjançant un decret la modificació de la llicència concedida a la mercantil IFF Benicarló, SA per Decret d'alcaldia de 28 de gener del 2002 per a l'abocament al col·lector municipal d'aigües residuals.  
Dotze. Amb data 27 de juliol del 2006 es rep informe de l'Àrea d'Emergències i Formació en Seguretat Pública de la conselleria de Justícia i Administracions Públiques, indicant que la informació facilitada per l'industrial, en matèria de protecció civil, es considera insuficient. Ha de demanar-se a l'òrgan competent en la matèria, l'avaluació de l'informe de seguretat i el pronunciament sobre les condicions de seguretat de l'establiment i a l'òrgan competent en matèria d'ordenació territorial un informe sobre compatibilitat dels usos previstos de l'entorn de l'establiment afectat amb els riscos ocasionats per aquest.  
Tretze. Amb data 21 de juliol del 2006, la Direcció General de Gestió del Medi Natural emet la declaració d'impacte ambiental, en la qual estima acceptable, només a l'efecte ambiental, el Projecte per a l'obtenció de l'autorització ambiental integrada promogut per l'empresa IFF Benicarló, SA, ubicada en l'av. Felipe Klein, 2, del terme municipal de Benicarló (Castelló), en els termes que establix el Projecte d'autorització ambiental integrada, l'estudi d'impacte ambiental i la documentació annexa, sempre que es complisquen les condicions indicades en l'annex II de la present resolució.  
Catorze. Amb data 15 de setembre del 2006, el Servei Territorial de Planificació i Ordenació Territorial de Castelló emet un informe en què comunica que "les instal·lacions de l'empresa IFF-Benicarló, SA se situen a sòl urbà industrial clau 5.a, com també en terrenys de l'homologació i el Pla parcial industrial sector 11 Collet. (...) no s'observa incompatibilitat de l'actuació amb la qualificació urbanística del planejament urbanístic de Benicarló."  
Així mateix, s'han incorporat a l'expedient els informes emesos pel Servei de Qualitat d'Aigües, el Servei de Residus Industrials i el Servei de Protecció de l'Ambient Atmosfèric.  
Quinze. Amb dates 22 de setembre i 3 de novembre del 2006 l'empresa presenta a la conselleria de Territori i Habitatge la documentació necessària per a la resolució de l'expedient.  
Setze. Amb data 8 de novembre del 2006, el Servei Territorial d'Indústria i Seguretat Industrial de Castelló emet escrit pel qual comunica que ha sol·licitat a l'empresa IFF-Benicarló, SA la documentació i la informació complementària en matèria d'accidents greus en la seua indústria a fi de realitzar el pronunciament sobre les condicions de seguretat de l'establiment, previst en l'article 9 del RD 1254/1999 i sol·licitat per aquesta conselleria.  
Dèsset. Amb data 22 de novembre del 2006, la Comissió d'Anàlisi Ambiental Integrat celebra una sessió ordinària. S'examina l'expedient 096/03 IPPC de sol·licitud d'autorització ambiental integrada promogut per IFF Benicarló, SA, i s'acorda la revisió d'aquest en la pròxima reunió de la Comissió, per a una anàlisi conjunta dels diferents organismes de la Comissió.  
Dihuit. Amb data 15 de desembre del 2006, l'Àrea d'Emergències i Formació en Seguretat Pública emet un informe favorable sobre la documentació presentada per l'industrial.   
Déneu. Amb data 15 de gener del 2007, el Servei Territorial d'Indústria i Seguretat Industrial de Castelló emet un informe en relació amb la documentació presentada per l'empresa sobre accidents greus quant als aspectes regulats en el Reial decret 1254/1999 que són competència d'aquest organisme. Manifesta que la documentació és completa, favorable i conté les dades i la informació suficient segons el que han indicat els articles 3 i 4 del Reial decret 1196/03 (Directriu bàsica). Així mateix s'indica que basant-se en aquesta informació s'han complit els objectius de l'article 9 del Reial decret 1254/1999.  
Vint. Amb data 24 de gener del 2007 es realitza el tràmit d'audiència a l'interessat. Així mateix l'empresa comunica el nomenament del nou conseller delegat de la Societat, Heliodoro Serrano González, que adjunta la còpia de les escriptures corresponents.  
Vint-i-un. Amb data 19 de gener del 2007 es rep informe de l'Ajuntament de Benicarló acompanyat de l'informe final del Projecte de caracterització dels episodis d'olor i qualitat ambiental en les zones d'impacte de l'àrea urbana de Benicarló (per mitjà de control químic i social), realitzat des de febrer fins a novembre del 2006 pel Laboratori del Centre de Medi Ambient (LCMA) de la Universitat Politècnica de Catalunya, a petició de l'Ajuntament de Benicarló.   
L'Ajuntament manifesta en el seu informe que «vist el que s'ha desenvolupat en l'informe adjunt s'entén que les mesures correctores aplicades per la mercantil IFF, SA no són suficients per a informar desfavorablement sobre l'atorgament a la mencionada mercantil de l'autorització ambiental integrada, fins que no s'adopte l'aplicació de MTD que minimitzen els nivells de contaminació detectats.»  
Vint-i-dos. Amb data 30 de gener del 2007, la Comissió d'Anàlisi Ambiental Integrat celebra una sessió ordinària. S'examina la proposta de resolució de l'expedient 096/03 IPPC de sol·licitud d'autorització ambiental integrada relativa al Projecte d'una instal·lació de fabricació de productes químics diversos per a ús en perfumeria i cosmètics promogut per l'empresa IFF Benicarló. A la vista de l'escrit emés per l'Ajuntament, s'acorda traslladar aquest a l'empresa a fi que es pronuncie respecte d'això.  
Vint-i-tres. Amb data 15 de febrer del 6112 VQU Benicarló, SA presenta en aquesta conselleria una sèrie de comentaris a la vista de l'informe de l'Ajuntament Benicarló i de l'informe final de la Universitat Politècnica de Catalunya. Destacant el següent:  
Que en l'informe es conclou que cap de les concentracions dels compostos generadors d'olor trobada sobrepassa els límits del Decret 127/2006, especificats en l'apartat 2 de la disposició addicional primera, "per al cas de les emissions no canalitzades, els nivells d'immissió de compostos orgànics volàtils no han de sobrepassar la trentena part dels límits ambientals d'exposició professional per a agents químics més recentment publicats per l'Institut Nacional de Seguretat i Higiene en el Treball".  
Que durant els últims 7 anys un laboratori homologat per la Direcció General de Treball (INSHT) ha realitzat mesuraments in situ de les substàncies que són susceptibles de ser emeses a l'atmosfera per les instal·lacions d'IFF, obtenint-se com a resultat el compliment dels límits legals per a la protecció de la salut dels treballadors.  
Que l'informe assigna a IFF emissions de productes que no s'usen com a matèries primeres, ni es generen en els seus processos productius, ni es manipulen en les seues instal·lacions; en concret: N,N-dimetilformamida, benzé i etilbenzé.   
Que es consideren altres 39 productes que no es manipulen ni generen en IFF.  
Que 4 dels productes mencionats en l'informe no han sigut manipulats o generats en IFF durant el 2006.  
Que 5 de les substàncies analitzades en l'estudi són productes manipulats o generats en IFF en xicotetes quantitats durant l'any 2006, per la qual cosa es considera que els valors obtinguts no són assignables a emissions d'IFF.  
Que de la relació de productes que IFF manipula o genera només 2 presenten valors superiors als admesos per la regulació més estricta referenciada en l'estudi, l'americana (VLA/420). Aquestes substàncies són àcid acètic i 2-buté; havent-hi altres focus d'emissió tal com identifica l'estudi.  
Que en l'estudi no s'ha tingut en compte els criteris del CEAM (fundació amb què està col·laborant IFF en el tema d'estudi de control químic d'emissions a l'atmosfera), quant a l'esquema de la dinàmica típica de recirculacions en les valls costaneres de l'est peninsular, donant com a resultat erroni l'emissió de contaminants de focus de l'interior cap a la costa.  
Que per a la determinació de l'origen dels episodis d'olor i els nivells de concentració de COV s'han realitzat mesuraments en l'àrea urbana donant per suposat que no hi ha infraestructures més enllà de la via del tren i la plaça de Renfe. S'obvien els focus d'emissió de les empreses ubicades entre l'estació i el polígon industrial Collet I i II, les 6 estacions de servei de carburants en el terme municipal, l'abocador municipal de residus sòlids urbans, la circulació de vehicles en la carretera N-340 i la important activitat agrícola (fertilitzants, pesticides, fungicides...) Així mateix les conclusions del registre social limiten l'estudi a les indústries conegudes pròximes al nucli urbà.  
Que en l'estudi es determinen possibles focus d'emissió no identificats que es corresponen amb la ubicació del clavegueram públic urbà que circula per la zona sud.  
Que de les 13 fonts potencialment emissores del municipi, únicament es consideren 4 fonts com a potencials més importants de registre d'episodis d'olor com a resultat del control social, i IFF és una d'elles.  
Que entre les conclusions de l'informe es diu: "Detecció de les fonts emissores potencialment productores dels episodis i la seua contribució a aquests. En aquest punt i atesa la falta de dades d'emissió de les potencials activitats instal·lades, és necessària una segona fase de control amb la determinació d'un inventari real de focus emissors, i la caracterització dels compostos emesos per cada un dels processos emissors per al certificat final de la seua contribució a la disminució del nivell de qualitat de l'aire de la zona urbana."  
Vint-i-quatré. Amb data 23 de febrer del 2007 es realitza nou tràmit d'audiència a l'interessat.  
Vint-i-cinc. Amb data 27 de febrer del 2007, la Comissió d'Anàlisi Ambiental Integrat celebra una sessió ordinària i aprova la proposta de resolució de l'expedient 096/03 IPPC de sol·licitud d'autorització ambiental integrada, promogut per IFF Benicarló, SA.  
Als anteriors fets s'apliquen els següents,  
Fonaments de dret  
Primer. D'acord amb l'article 9 de la Llei 16/2002, d'1 de juliol, de prevenció i control integrats de la contaminació, les activitats que apareixen en l'annex 1 d'aquesta llei, estan subjectes a autorització ambiental integrada.  
La instal·lació de referència està inclosa en l'epígraf 4.1.a-b de l'annex 1 de la Llei 16/2002.   
Segon. La tramitació de l'expedient s'ha realitzat segons el que preveu els articles 14 i següents de la Llei 16/2002, d'1 de juliol, de prevenció i control integrats de la contaminació, desenvolupada pel Decret 40/2004, de 5 de març, del Consell de la Generalitat Valenciana.  
Tercer. En la Comunitat Valenciana l'òrgan competent per a atorgar l'autorització ambiental integrada és la conselleria de Territori i Habitatge, d'acord amb l'article 3.h de la Llei 16/2002 i el Decret 8/2004, de 3 de setembre, del president de la Generalitat Valenciana, pel qual s'assignen competències a les conselleries.   
D'altra banda, de conformitat amb l'article 15 del Decret 137/2006, de 29 de setembre, del Consell, pel qual s'aprova el Reglament orgànic i funcional de la conselleria de Territori i Habitatge, i la seua ordre de desplegament de 15 de febrer del 2007, correspon a la Direcció General de Qualitat Ambiental, exercir les competències en matèria de control integrat de la contaminació.  
Vist tot el que antecedix, a proposta del Servei de Control Integrat de la Contaminació, amb el vistiplau del cap d'Àrea de Qualitat Ambiental, fent ús de les atribucions que em conferix el Reglament orgànic i funcional de la conselleria Territori i Habitatge, resolc:  
Primer  
Concedir a IFF-Benicarló, SA l'autorització ambiental integrada per a les instal·lacions destinades a la fabricació de productes químics diversos per a ús en perfumeria i cosmètics, que s'ha de dur a terme en la planta situada a Benicarló (Castelló), referent al Projecte bàsic per a l'autorització ambiental integrada de fàbrica de productes químics diversos per a ús en perfumeria-cosmètics a Benicarló (Castelló) de data 18 d'agost del 2003, subscrit per Emilio Meliá Ferrer i visat pel Col·legi Oficial d'Enginyers Superiors Industrials de la Comunitat Valenciana, que queda inscrita en el Registre General d'Instal·lacions IPPC de la Comunitat Valenciana amb el número 063-07/AAI/CV, condicionada al compliment dels requisits següents:  
  
(\*) Els valors mitjans semihoraris no poden superar els valors límit d'emissió d'aquesta columna.  
(\*\*) El 97% dels valors mitjans semihoraris no poden superar els valors límit d'emissió d'aquesta columna.  
(\*\*\*) Valors límit totals, calculats emprant la regla de la mescla. Tots els valors han sigut calculats per a un 3% de O2, excepte per al Cd+Tl, Hg, resta de metalls, dioxines i furans que estan calculats per a un 6% de O2.   
\* \* \* \* \* \* \* \* \* \* \* \* \*  
1. Emissions atmosfèriques  
1.1. Emissions canalitzades  
Les emissions corresponents a les quatre calderes de fluid tèrmic que utilitzen gasoil C com a combustible, compliran els següents valors límit d'emissió:  
  
Les concentracions mesurades sempre estaran referides a condicions normals de pressió i temperatura (101,3 kPa, 273 K), en base seca i per a un contingut de O2 del 15%.  
Les emissions corresponents a la caldera de generació de vapor que utilitza com a combustible una mescla d'un 40% de residus orgànics i un 60% de fueloil, complirà els següents valors límit d'emissió:  
  
(\*) Los valores medios semihorarios no pueden superar los valores límite de emisión de esta columna.  
(\*\*) El 97% de los valores medios semihorarios no pueden superar los valores límite de emisión de esta columna.  
(\*\*\*) Valores límite totales, calculados empleando la regla de la mezcla. Todos los valores han sido calculados para un 3% de O2, excepto para el Cd+Tl, Hg, resto de metales, dioxinas y furanos que están calculados para un 6% de O2.   
Respecte a les dos calderes de generació de vapor, actualment en reserva, que utilitzen fueloil tipus BIA com a combustible, han de complir els següents valors límit d'emissió:  
   
  
Les concentracions mesurades sempre estaran referides a condicions normals de pressió i temperatura (101,3 kPa, 273 K), en base seca i per a un contingut de O2 del 3%.  
La periodicitat mínima de control de les emissions per entitat col·laboradora en qualitat ambiental en les calderes serà la següent, segons el cabal emés:  
  
1.2. Emissions no canalitzades  
Per al cas de les emissions no canalitzades, els nivells d'immissió de compostos orgànics volàtils no han de sobrepassar la trentena part dels límits ambientals d'exposició professional per a agents químics més recentment publicats per l'Institut Nacional de Seguretat i Higiene en el Treball, conforme al Decret 127/2006.  
1.2.1. Programa de vigilància  
A fi de conéixer l'ordre de magnitud de les traces de contaminants dels focus d'emissió originats en els equips de procés i tancs es realitzaran mesures d'immissió en l'entorn de la fàbrica de: tolué, IPA THF, etanol, metanol, aiguarràs + alfapiné + betapiné, anhídrid acètic, acetaldehid, metiletilcetona, alcohol al·lílic, alcohol isoamílic, clorur de benzil, àcid acètic i 2-buté; sense perjudici que a aquesta llista s'afigen altres substàncies susceptibles de provocar algun risc per a la salut de les persones o el medi ambient.   
Es durà a terme un programa de mesurament per fases, els resultats del qual han de presentar-se en el termini màxim d'un any:  
1. En el termini màxim de tres mesos ha de presentar una proposta dels punts de control on es planteja prendre mesures puntuals amb equips mòbils, per a avaluar si és possible detectar quantitats significatives dels contaminants.   
2. Lloguer d'una estació en continu per a avaluar la possibilitat de mesurar en continu.  
3. Per a aquells compostos per als quals siga possible el seu seguiment, es valorarà la possibilitat d'instal·lar una estació de mesurament en continu. Situant-la en l'exterior de la fàbrica, en un lloc més desfavorable al llarg de la direcció dels vents dominants a Benicarló.  
4. Instal·lació d'una segona estació en la mateixa direcció dels vents dominants, però situada en sentit oposat a la primera respecte a la fàbrica.  
Segons els resultats obtinguts, aquesta direcció general establirà la periodicitat de control de les emissions amb especificitat d'aquests contaminants.  
1.3. Altres controls i condicions  
Ha d'establir l'ordre de magnitud de les traces d'acetaldehid emeses en la secció d'emmagatzemament.  
Ha d'informar de la concentració estimada de contaminants que s'han d'emetre pels dos generadors de vapor de reserva que utilitzen fueloil com a combustible, quan entren en funcionament.  
Els punts de mostratge en les ximeneres han de complir els requisits de l'Ordre 18 d'octubre de 1976, sobre la prevenció i correcció de la contaminació industrial de l'atmosfera.  
En particular, les característiques i la distribució dels focus emissors a l'atmosfera serà tal que garantisca una correcta dispersió dels contaminants emesos.   
Les mesures es realitzaran en condicions normals d'operació de les instal·lacions, registrant els paràmetres que les determinen, i cobriran totes les diferents tipologies o grups de productes que es fabriquen en cada instal·lació.  
El mostratge i l'anàlisi de tots els contaminants emesos en el procés de coincineració, com també els mètodes de mesurament de referència per a calibrar els sistemes automàtics de mesurament, es realitzaran d'acord amb normes nacionals, internacionals o altres mètodes alternatius que estiguen validats o acreditats, sempre que garantisquen l'obtenció de dades de qualitat científica equivalent. Ha de concretar el mètode de mesurament per a cada un dels paràmetres.  
Abans del 28 de febrer de cada any ha de notificar a la Direcció General de Qualitat Ambiental les dades sobre les emissions a l'aire de la instal·lació relatius a l'any anterior, per mitjà del Registre d'Emissions i Fonts Contaminants (EPER), d'acord amb l'article 3 de l'Ordre de 31 de gener del 2007, de la conselleria de Territori i Habitatge, per la qual s'establix el procediment per a la comunicació de dades sobre emissions per part dels titulars d'instal·lacions sotmeses a l'annex 1 de la Llei 2/2006, de 5 de maig, de prevenció de la contaminació i qualitat ambiental, l'article 8.3 de la Llei 16/2002 i la Decisió 2000/479/CE, de 17 de juliol del 2000.  
2. Soroll  
S'adoptaran les mesures necessàries en la instal·lació per a evitar que es transmeten a l'entorn nivells superiors als establits en la Llei 7/2002, de 3 de desembre, de la Generalitat Valenciana, de protecció contra la contaminació acústica.  
En particular, els límits sonors establits en aquesta, per a zones d'ús industrial, són:  
  
No obstant això, atesa la ubicació de la planta, als afores del nucli urbà de Benicarló, en els habitatges pròxims s'han de complir els límits de recepció externs establits per a zones d'ús residencial: 55 dB(A) en horari diürn i de 45 dB(A) en horari nocturn.  
Respecte al nivell de sorolls transmesos a l'exterior ha de complir-se el que establix la Llei 7/2002, de 3 de desembre, de la Generalitat Valenciana, de protecció contra la contaminació acústica, i en el Decret 266/2004, de 3 de desembre, del Consell de la Generalitat, pel qual s'establixen les normes de prevenció i correcció de la contaminació acústica en relació amb activitats, instal·lacions, edificacions, obres i serveis.  
Cada cinc anys s'ha de realitzar una auditoria acústica, a fi de comprovar que no se superen els nivells sonors en els punts on se situa el receptor més pròxim, és a dir, en el perímetre de la instal·lació. Aquesta auditoria ha de ser realitzada per una entitat col·laboradora en matèria de contaminació acústica, d'acord amb el que establix el Decret 299/2004, de 15 d'octubre, del Consell de la Generalitat, pel qual s'establixen les funcions de les entitats col·laboradores en matèria de qualitat ambiental i es crea i es regula el seu registre.  
Se'ls concedix un termini de tres mesos, a partir de la concessió de l'autorització ambiental integrada, perquè presenten l'informe de l'última auditoria acústica realitzada.  
El titular ha de disposar del llibre de control, que estarà constituït pels certificats dels resultats obtinguts de les auditories acústiques, i dels informes complets d'aquestes.  
3. Olors  
En el termini màxim d'un any ha de presentar un estudi olfatomètric realitzat per una entitat col·laboradora en qualitat ambiental, en el qual es determine, per mitjà de la tècnica de l'olfatometria dinàmica, els nivells d'olor en l'entorn immediat de les instal·lacions d'IFF Benicarló, SA.  
En tot cas, d'acord amb la norma UNE-EN 13732, els nivells d'olor no han d'excedir les 5 unitats d'olor, en les zones residencials d'afecció, considerant el percentil 98 de les mitjanes horàries al llarg d'un any.  
Si els resultats de l'estudi olfatomètric determinen que els nivells superen les 5 unitats d'olor, en el termini de dos mesos ha de presentar una proposta de mesures correctores a fi de reduir les unitats d'olor.  
4. Abocaments  
Les aigües residuals industrials d'IFF-Benicarló, SA s'abocaran al col·lector municipal d'aigües residuals, després de la prèvia depuració en la planta de tractament d'aigües residuals de la factoria, i ha de complir la llicència municipal d'abocament al citat col·lector concedida per l'Ajuntament de Benicarló per Decret d'alcaldia de 28 de gener del 2002, modificada mitjançant un Decret d'alcaldia de 29 de maig del 2006.   
La càrrega contaminant de les aigües residuals ha de ser inferior a les limitacions de l'ordenança d'abocaments a la xarxa municipal de clavegueram de l'Ajuntament de Benicarló actual o de futura aprovació, exceptuant la limitació en l'abocament del paràmetre conductivitat elèctrica, sempre que es trobe en vigor el conveni firmat entre l'Ajuntament de Benicarló i l'empresa IFF-Benicarló, SA a què fa referència l'apartat onze dels antecedents de fet d'aquesta resolució.  
L'efluent abocament a la xarxa de sanejament no ha de sobrepassar els següents valors límit:  
  
IFF-Benicarló, SA ha de complir els següents compromisos adquirits entre l'empresa i l'Ajuntament de Benicarló, per mitjà del conveni de data 5 de maig del 2006, per a millorar la gestió dels efluents d'aigües residuals i dels abocaments d'aigües pluvials:  
Facilitarà a l'Ajuntament de Benicarló tota la informació que necessite sobre les seues aigües residuals i pluvials.  
Construirà a càrrec seu el sistema de conducció i contenció d'aigües pluvials adequat per a retindre, a més d'1.000.000 litres actuals, altres 6.000.000 litres, abocant posteriorment al sistema de sanejament industrial, sempre previ pas de les aigües recollides per l'estació depuradora d'aigües residuals de l'empresa.  
- La bassa de regulació disposarà de dos sondes de nivell en continu redundants on es registraran en el sistema de control de la depuradora, amb sistema de registre periòdic i emmagatzemament de dades, amb freqüència mínima de mostratge horari (1 mesurament i registre per hora). Setmanalment es remetrà la llista de dades d'ompliment de la bassa als serveis tècnics municipals de l'Ajuntament de Benicarló.  
- El sistema d'alleugeriment per excés d'ompliment davant d'episodis pluvials es realitzarà per mitjà del dispositiu amb sifó, a fi de permetre la decantació, amb eixida, per gravetat, en la part més elevada de la bassa, amb entrega de cabals al col·lector de sanejament industrial. Aigües amunt del punt de connexió i aigües avall de l'eixida amb sifó, i en lloc fàcilment accessible, l'empresa instal·larà a càrrec seu una arqueta equipada amb una vàlvula de tancament i sistema de precinte. Únicament tindrà accés a l'interior, i per tant la manipulació de la vàlvula de tancament de la mencionada arqueta, el personal autoritzat per l'Ajuntament de Benicarló.  
- S'establix un protocol d'actuació en episodis de pluja importants. Quan la informació de les sondes de nivell, que serà controlat per l'empresa IFF-Benicarló, SA detecten que el nivell d'ompliment de la bassa siga de la meitat de la seua capacitat, s'avisarà l'Ajuntament de Benicarló perquè un responsable es desplace a l'arqueta i òbriga la vàlvula. Acabat l'episodi pluvial, aqueixa mateixa persona, tancarà la vàlvula i el precinte de l'arqueta.  
- El buidatge de la bassa de regulació sempre serà per impulsió a l'estació depuradora d'aigües residuals de l'empresa.  
- El nivell d'ompliment de la bassa de regulació en períodes secs ha d'estar sempre buida. Després de l'episodi pluvial es buidarà tan ràpidament com siga possible, considerant el cabal d'acceptació que serà el de l'estació depuradora d'aigües residuals de l'empresa.  
- Els terminis de realització de les obres seran els especificats en els corresponents projectes i començaran a comptar després de l'alçament de l'acta de replantejament que es realitzarà immediatament una vegada concedida la llicència d'obres.  
- Una vegada concloses les obres, l'empresa IFF Benicarló, SA clausurarà el sistema d'alleugeriment d'aigües pluvials i qualsevol altre possible efluent procedent dels processos productius, si l'haguera, de qualsevol tipus de col·lector del sanejament de tipus urbà municipal.  
Ha de realitzar i acabar, abans del 5 de maig del 2008, l'estudi de l'impacte produït pel seu efluent industrial en el medi marí, considerant el seu abocament teòric individualitzat i de forma integrada amb el global de l'abocament municipal, a través de l'actual emissari. A la seua finalització es remetrà una còpia de l'estudi immediatament tant a la conselleria de Territori i Habitatge i una altra a l'Ajuntament de Benicarló.  
Ha de considerar i integrar en els seus productius, infraestructures i instal·lacions actuals o de futura adquisició, sempre que siga possible, sistemes de segregació per als diferents efluents generats, entre ells els salins, tal com es desenvolupa en la guia de les millors tècniques disponibles en el sector de la química fina orgànica.  
Instal·larà, a càrrec seu, aigües avall de l'eixida de l'estació depuradora d'aigües residuals un sistema de recollida de mostres en continu per mitjà de bomba dosificadora a cabal constant que reculla un volum aproximadament de 50 litres cada 24 hores. Una mostra homogènia d'aquesta recollida, s'usarà per a la gestió i la determinació analítica dels paràmetres que s'han d'analitzar diàriament, quinzenalment o trimestralment.  
- Els paràmetres que s'han d'analitzar diàriament per IFF-Benicarló, SA són: Temperatura, pH, DQO, conductivitat elèctrica a 25ºC, sòlids en suspensió i DBO5.  
- Els paràmetres que s'han d'analitzar quinzenalment per laboratori extern acreditat per ENAC, per mitjà de presa de mostres realitzada per tècnic d'aquesta i estendre d'acta, són: temperatura, pH, DQO, conductivitat elèctrica a 25ºC, sòlids en suspensió, DBO5, bor, clorurs, sulfurs totals, sulfits, sulfats, fòsfor total, olis i greixos, fenols totals, aldehids, detergents i toxicitat.  
- Els paràmetres que s'han d'analitzar trimestralment per laboratori acreditat per ENAC, per mitjà de presa de mostres realitzada per tècnic d'aquesta i estendre acta, són: temperatura, pH, sòlids en suspensió, DBO5, DQO, conductivitat elèctrica a 25ºC, arsènic, bari, bor, cadmi, crom hexavalent, crom total, ferro, manganés, níquel, mercuri, plom, seleni, estany, coure, zinc, cianurs totals, clorurs, sulfurs totals, sulfits, sulfats, fluorurs, fòsfor total, nitrogen amoniacal, olis i greixos, fenols totals, aldehids, detergents, toxicitat i dissolvents orgànics.  
- No obstant això, l'Ajuntament de Benicarló es reserva l'opció de realitzar una determinació analítica dels paràmetres que creguera convenient, en qualsevol moment. La realització de qualsevol analítica extraordinària no alterarà la freqüència de les determinacions periòdiques, ni substituirà cap d'aquestes.  
- La gestió i la determinació analítica es realitzarà per laboratori acreditat per ENAC, i els costos generats seran càrrec d'IFF-Benicarló, SA, incloses les determinacions extraordinàries.  
- La relació de paràmetres assignada tant a determinacions diàries, quinzenals o trimestrals podrà ser incrementada o disminuïda en qualsevol moment de vigència del conveni, com també la freqüència de realització de les determinacions analítiques, sempre amb l'aprovació dels serveis tècnics municipals de l'Ajuntament de Benicarló.  
Ha de complir els paràmetres d'abocament màxims establits en l'autorització d'abocament municipal, com també els establits en l'autorització d'abocament terra-mar que la conselleria de Territori i Habitatge fixe a l'Ajuntament de Benicarló en el moment d'entrada en funcionament de l'estació depuradora d'aigües residuals municipal o en les successives revisions de l'autorització d'abocament que es realitzen, exceptuant el paràmetre de salinitat, considerant la possibilitat que en aqueix moment l'abocament per l'emissari siga només d'IFF-Benicarló, SA. En aquest cas, si la modificació és substancial.  
- Una vegada instal·lada i en funcionament l'estació depuradora d'aigües residuals municipal, IFF-Benicarló, SA en el cas que aigües avall del col·lector industrial municipal existisquen cedents d'aigües residuals, a fi de mantindre la conducció d'aquests efluents a l'estació depuradora d'aigües residuals municipal, realitzarà la instal·lació i les autoritzacions necessàries i a càrrec seu d'un col·lector des del primer punt d'entrega d'aigües residuals aigües avall del seu punt d'instal·lació fins a l'emissari municipal.  
El conveni es readaptarà, ajustant-se a la situació existent, quan es construïsca l'estació depuradora d'aigües residuals municipal prevista.  
Si a partir del moment en què entre en funcionament l'estació depuradora d'aigües residuals municipal, l'abocament que l'emissari realitza passa a ser només d'IFF-Benicarló, SA, si la modificació és substancial, requerirà una nova autorització d'abocament i, per tant, la sol·licitud ha de sotmetre's al procediment complet d'autorització.  
Abans del 28 de febrer de cada any ha de notificar a la Direcció General de Qualitat Ambiental les dades sobre les emissions a l'aigua de la instal·lació relatives a l'any anterior, per mitjà del Registre d'Emissions i Fonts Contaminants (EPER), d'acord amb l'article 3 de l'Ordre de 31 de gener del 2007, de la conselleria de Territori i Habitatge, per la qual s'establix el procediment per a la comunicació de dades sobre emissions per part dels titulars d'instal·lacions sotmeses a l'annex 1 de la Llei 2/2006, de 5 de maig, de prevenció de la contaminació i qualitat ambiental, l'article 8.3 de la Llei 16/2002 i la Decisió 2000/479/CE, de 17 de juliol del 2000.  
5. Protecció del sòl i de les aigües subterrànies  
No es realitzarà cap abocament que puga afectar el sòl o les aigües subterrànies.  
No es poden executar pous, rases, galeries o qualsevol altre dispositiu destinat a facilitar l'absorció de les aigües residuals pel terreny.  
Ha de complir el que establix el Reial decret 9/2005, de 14 de gener, pel qual s'establix la llista d'activitats potencialment contaminants del sòl i els criteris estàndards per a la declaració de sòls contaminats.  
6. Residus  
L'activitat està subjecta als requisits establits en la Llei 10/1998, de 21 d'abril, de residus, en la Llei 10/2000, de 12 de desembre, de residus de la Comunitat Valenciana, i en el Reial decret 833/1988, de 20 de juliol, sobre el Reglament per a l'execució de la Llei 20/1986, modificat pel Reial decret 952/1997.  
6.1. Producció de residus  
S'autoritza l'empresa IFF-Benicarló, SA per a la producció dels residus perillosos següents, sempre que la seua capacitat de generació   
  
\* \* \* \* \* \* \* \* \* \* \* \* \* \* \* \* \*  
anual siga de l'ordre de magnitud de la que a continuació es detalla i la producció de producte acabat en les instal·lacions del centre productiu detallat en l'annex I siga de l'ordre de 16.863 tones/any.  
  
El mencionat centre productiu queda inscrit en el Registre de Productors de Residus de la Comunitat Valenciana amb el número de referència 004/P/RTP/CV, conforme establix l'article 46 de la Llei 10/2000, de 12 de desembre, de residus de la Comunitat Valenciana, i que ha de figurar en els documents de control i seguiment i la resta de documentació que ho necessite.  
Els residus no perillosos s'entregaran a gestor autoritzat per a aquesta activitat.  
Els residus poden ser emmagatzemats durant un període igual o inferior a sis mesos, en el cas de perillosos, i inferior a dos anys en al cas de no perillosos, després del qual han de ser entregats a gestor autoritzat. Aquest emmagatzemament temporal de residus perillosos es realitzarà segregat per tipus de residu, ha d'estar convenientment senyalitzat i es realitzarà en un lloc amb teulada, amb sòl impermeable i sistemes de recollida de vessaments accidentals, com ara arqueta cega no connectada a la xarxa de clavegueram i safates de recollida. Així mateix la zona d'emmagatzemament ha d'estar inclosa en el sistema general de protecció contra incendis de la indústria.  
Per a l'emmagatzemament de residus líquids o que pel seu alt contingut líquid puguen generar abocaments, es comptarà amb cubetes o recipients de recollida de possibles vessaments, que han de tindre com a mínim el volum de l'envàs més gran o el 10% del total (la major d'ambdues quantitats). Les cubetes han de ser individuals per a cada tipus de residus la mescla dels quals, en cas de vessament, supose augment de la seua perillositat o dificulte la seua gestió.  
Es comptarà amb l'adequada quantitat d'absorbent no inflamable per a resoldre els possibles vessaments accidentals durant la manipulació dels diversos residus líquids. Una vegada utilitzat l'absorbent per a la recollida d'un vessament, ha de gestionar-se com a residu perillós o no perillós segons la naturalesa del contaminant recollit.  
L'envasament i l'etiquetatge dels residus serà d'acord amb el que han exposat en els articles 13 i 14 del Reial decret 833/1988, Reglament de residus tòxics i perillosos.   
Es disposarà d'un registre de residus perillosos produïts on conste la quantitat, naturalesa, identificació, origen i data de generació i entrega a gestor autoritzat, com també el número de document de control i seguiment utilitzat i el gestor a qui s'entrega el residu.   
Quant a l'activitat de gestió de residus no perillosos, l'empresa portarà un registre documental en què figuren quantitat, naturalesa, origen, destinació, freqüència de recollida i mitjà de transport dels residus.  
Entregarà els residus perillosos a gestors que disposen de la corresponent autorització administrativa per a la gestió d'aquests residus.  
En aplicació de l'article 45 de la Llei 10/2000, de 12 de desembre, de residus de la Comunitat Valenciana, presentarà, cada quatre anys, a la conselleria de Territori i Habitatge el Pla de prevenció i reducció de residus perillosos, segons s'indica en aquesta normativa.  
Anualment emplenarà la declaració anual de productor de residus perillosos i no perillosos, que serà remesa a la Direcció General de Qualitat Ambiental abans de l'1 de març de cada any. En aquesta declaració s'especificarà l'origen i la quantitat dels residus produïts, la destinació donada a cada un d'ells i la llista dels que es troben emmagatzemats temporalment, com també les incidències rellevants que s'hagen pogut produir, tot això relatiu a l'any objecte de la declaració.  
Qualsevol variació significativa en la producció de residus perillosos, com també de la seua destinació final o la capacitat de les instal·lacions que s'autoritzen, ha de ser comunicada a la Direcció General de Qualitat Ambiental d'aquesta conselleria de Territori i Habitatge, no s'aplica per als residus generats com a conseqüència d'activitats de manteniment o neteja de la maquinària i instal·lacions. S'entendran per variacions significatives aquelles superiors al 10%.  
6.2. Gestió de residus perillosos  
S'inscriu l'empresa en el Registre General de Gestors Autoritzats de Residus de la Comunitat Valenciana amb el núm. de referència 554/G/RTP/CV per a l'operació de gestió R1 "Valorització energètica. Utilització principal com a combustible o com un altre mitjà de generar energia" del següent residu generat en la mateixa instal·lació:  
  
\* \* \* \* \* \* \* \* \*  
  
Als residus se'ls exigirà per a considerar-los com a combustibles líquids de substitució:  
- Una homogeneïtat que no pertorbe les condicions de combustió  
- Un índex d'acidesa inferior a 3  
- Una humitat inferior a l'1%  
- Una densitat entre 0.9 i 0.94  
€ Punt d'inflamació superior a 30ºC  
- Un contingut en cendres inferior al 0.2%  
- Un contingut en halògens totals (Cl) inferior a l'1%  
- Un contingut de metalls pesats volàtils (Cd, Hg) inferior a 0.1 ppm  
- Un contingut de la resta de metalls pesats inferior a l'1%  
- Absència de dioxines i furans  
- Un contingut en fluor inferior a l'1%  
- Un contingut màxim en sofre de l'1%  
La instal·lació funcionarà en les condicions següents:  
- Els gasos d'incineració romandran a una temperatura mínima de 850ºC (1.100ºC si es coincineren residus perillosos que continguen més d'un 1% de substàncies organohalogenades, expressades en clor) durant almenys 2 segons.  
- El cremador funcionarà de manera automàtica.  
- El sistema funcionarà de manera que s'impedisca l'alimentació de residus a la caldera de forma automàtica en els casos següents:  
- Durant la posada en marxa fins a aconseguir la temperatura de consigna.  
- Quan no es mantinga la temperatura de consigna.  
- Quan se sobrepassen els límits d'emissió.  
En el cas que en l'anàlisi de control del residu es detecte que algun dels components no està d'acord amb especificacions, no es permetrà l'enviament al tanc base.  
Quant a l'alimentació del combustible alternatiu a la caldera, es programen uns enclavatges que evitaran la posada en marxa o detindran de manera immediata la injecció quan les condicions de funcionament no siguen les exigides quant a les condicions d'explotació definides.  
La taxa global de substitució energètica variarà segons el poder calorífic dels combustibles de substitució, però mai se superarà el 40% de la calor generada procedent de residus perillosos.  
El procés de coincineració es realitzarà en continu, a tres torns de 8 hores per dia, i 319 dies a l'any, amb una mitjana ponderada anual de 7.656 hores/any.  
Les instal·lacions destinades a l'emmagatzemament intermedi dels residus perillosos, tancs de mescla dels residus amb fueloil, com també les de transvasament de recipients intermedis als dits tancs han d'ajustar-se al que establix la normativa d'emmagatzemament de productes químics, i en particular, dels inflamables.  
Ha d'efectuar-se un control de flux màssic d'alimentació de residu i un registre del mateix, com també un control de l'alimentació automàtic.  
Ha d'establir-se un pla de vigilància ambiental on s'efectue un control periòdic en el residu que alimenta la caldera per mitjà del qual es determinen les concentracions de PCB, PCP, Cl, F, S i metalls pesats.  
Ha d'instal·lar-se un sistema de mesurament en continu de les substàncies següents: NOx, CO, partícules totals, COT, HCl, HF i SO2.  
Ha d'instal·lar-se un sistema de mesurament en continu dels paràmetres següents:  
Temperatura de la cambra de combustió.  
Oxigen, pressió, temperatura i vapor d'aigua en els gasos de fuga.  
Al capdavant del personal de l'activitat de gestió de residus que s'autoritza, i per a totes les relacions amb els serveis de l'administració, es trobarà un titulat superior especialitzat.  
La pòlissa de l'assegurança de responsabilitat civil que cobrisca els riscos derivats de l'activitat de gestió que s'autoritza ha de mantindre's en vigor durant tot el període de vigència de l'autorització administrativa.  
En el supòsit de suspensió d'aquesta cobertura o d'extinció del contracte d'assegurança per qualsevol causa, l'efectivitat de l'autorització quedarà suspesa, i no pot exercir l'activitat per a la qual ha sigut autoritzada fins a la rehabilitació de la cobertura o la subscripció d'una nova assegurança.  
Quant a les activitats de gestió de residus, l'empresa portarà un registre documental en què figuren quantitat, naturalesa, origen, destinació, freqüència de recollida i mitjà de transport dels residus.  
Així mateix, emplenarà la memòria anual de residus perillosos, que serà remesa a la Direcció General de Qualitat Ambiental abans de l'1 de març de cada any. En la aquesta memòria s'especificarà l'origen i la quantitat dels residus gestionats, característiques de l'emmagatzemament previ a la seua gestió, quantitat i naturalesa dels residus resultants del procés, com també les incidències rellevants que s'hagen pogut produir, tot això relatiu a l'any objecte de la declaració.  
7. Mesures que s'han d'adoptar en situacions diferents de les normals que puguen afectar el medi ambient  
Es duran a terme totes les mesures necessàries perquè quede garantida la protecció del medi ambient i la salut de les persones davant de qualsevol situació fora de la normalitat quant al funcionament de les instal·lacions.  
Els vessaments accidentals de producte seran conduïts a la xarxa d'aigües residuals industrials, a l'efecte de prendre les mesures adequades i controlar l'abocament.  
Així mateix, quan es determine el cessament d'alguna de les unitats, es desmantellaran les instal·lacions, seguint el pla d'actuació indicat en el projecte i d'acord amb la normativa vigent, de manera que el terreny quede en les mateixes condicions que abans d'iniciar la dita activitat i no es produïsca cap dany sobre el sòl i el seu entorn.  
8. Declaració d'impacte ambiental  
Es compliran les condicions establides en la Declaració d'impacte ambiental emesa per la Direcció General de Gestió del Medi Natural de data 21 de juliol del 2006, que s'adjunta en l'annex II de la present resolució, exceptuant els límits d'abocament de les aigües residuals al medi marí (ap. 3) i les condicions relatives a la gestió de les aigües pluvials (ap. 4), per tractar-se d'una matèria que és competència municipal, per tant ha de regir el que disposa l'apartat 4 de la present resolució.  
9. Accidents greus  
Ha de regir el que disposa el Reial decret 1254/1999, de 16 de juliol, pel qual s'aproven mesures de control dels riscos inherents als accidents greus en què intervinguen substàncies perilloses, com també en el Reial decret 948/2005, de 29 de juliol, que modifica l'anterior.  
10. Altres condicions  
Cal ajustar-se al que disposa el Reial decret 865/2003, de 4 de juliol, pel qual s'establixen els criteris higienicosanitaris per a la prevenció i el control de la legionel·losi.  
Ha de complir el que disposa la Llei 11/1997, d'envasos i residus d'envasos i el Reial decret 782/1998, de 30 d'abril, pel qual es desenvolupa el Reglament per al desenvolupament de l'esmentada llei.  
La indústria i les seues instal·lacions s'ajustaran a les condicions indicades en el projecte tècnic en els aspectes no fixats en aquesta resolució.  
Es compliran totes les disposicions aplicables per a garantir la seguretat, la salut de les persones i el medi ambient.  
Es comprovarà en el control inicial que s'han realitzat les mesures previstes en el projecte.  
Segon  
L'autorització ambiental integrada es renovarà, en els aspectes mediambientals, en el termini màxim de 8 anys, llevat que es produïsquen abans d'aquest termini modificacions substancials que obliguen a la tramitació d'una nova autorització o que s'incórrega en algun dels supòsits de modificació d'ofici recollits en l'article 26 de la Llei 16/2002, d'1 de juliol.  
La renovació ha de sol·licitar-se amb una antelació mínima de deu mesos abans del venciment del termini de vigència de l'autorització ambiental integrada.  
Tercer  
En relació amb el certificat d'adequació del projecte i la seua ampliació, el titular donarà compte de l'adaptació de les instal·lacions a la Direcció General de Qualitat Ambiental a l'efecte del reconeixement corresponent, presentant-se prèviament un certificat, emés per tècnic competent i visat, en el qual s'acredite que les instal·lacions i l'activitat s'ajusten al projecte presentat i autoritzat o als seus reformats posteriors també autoritzats, i que s'han efectuat tots els controls, mesuraments, anàlisis i comprovacions amb resultat satisfactori, que es determinen en l'esmentat projecte, els seus reformats o en les normatives que li siguen aplicables, com també aquells altres certificats previstos en les disposicions que s'hagen integrat.  
Quart  
Aquesta autorització queda condicionada a la visita de comprovació i a l'obtenció de l'informe favorable corresponent al compliment dels requisits establits en la present resolució. Es realitzarà per personal de la Direcció General de Qualitat Ambiental de la conselleria de Territori i Habitatge.  
Cinqué  
L'Administració deixarà sense efecte la present resolució en el moment en què observe qualsevol incompliment de les condicions imposades en aquesta, amb audiència prèvia de l'interessat.  
Sisé  
El titular de les instal·lacions objecte de la present resolució, a més de les obligacions que amb caràcter general establix la Llei 16/2002, ha de:  
1. Complir les obligacions de control i subministrament d'informació previstes per la legislació sectorial aplicable i per la mateixa autorització ambiental integrada.  
2. Comunicar a la Direcció General de Qualitat Ambiental qualsevol modificació, substancial o no, que es propose realitzar en la instal·lació, la transmissió de la seua titularitat o qualsevol incident o accident que puga afectar el medi ambient.  
3. Prestar l'assistència i la col·laboració necessàries als qui realitzen les actuacions de vigilància, inspecció i control.  
Seté  
En tot el no especificat en aquesta resolució, cal ajustar-se a totes i cada una de les condicions estipulades per la normativa vigent en matèria de residus, abocaments, contaminació atmosfèrica, acústica, impacte ambiental i accidents greus, com també qualsevol altra que puga dictar l'administració en l'exercici de l'activitat en matèria de protecció ambiental.  
Contra aquesta resolució, que no posa fi a la via administrativa, es pot presentar recurs d'alçada davant de la secretària autonòmica de Territori i Medi Ambient de la conselleria de Territori i Habitatge en el termini d'un mes des del següent al de la recepció de la present notificació, d'acord amb el que disposen els articles 114 i 115 de la Llei 30/1992, de 26 de novembre, de règim jurídic de les administracions públiques i del procediment administratiu comú, modificada per la Llei 4/1999, de 13 de gener.  
València, 8 de març de 2007. El director general de Qualitat Ambiental: Jorge Lamparero Lázaro.  
ANNEX I  
DESCRIPCIÓ DEL PROJECTE  
IFF-Benicarló, SA pertany a la multinacional IFF amb seu a Augusta (EUA). És una empresa dedicada a la fabricació de productes químics diversos, per a ús en perfumeria i cosmètics amb una capacitat de producció de 16.863 t/any, per la qual cosa s'enquadra dins del sector de la química orgànica fina.   
Està situada als afores del nucli urbà de Benicarló (Castelló), en el carrer Felipe Klein, núm. 2.  
L'objecte d'aquest projecte és l'obtenció de l'autorització ambiental integrada de la factoria i actualitzar la llicència d'activitat de la següent maquinària i instal·lacions de plantes de procés i auxiliars:  
Secció Taller  
Secció Magatzem núm.1 Líquids B-1 en bidons i naus obertes  
Planta Olis Essencials  
Planta Síntesi I  
Planta Productes Fins  
Secció emmagatzemament acetaldehid  
Planta Especialitats  
Planta Acetats  
Planta Anetol  
Secció Fluid Tèrmic  
Planta Pilot  
Secció Laboratori  
Planta Aiguarràs  
Planta Piròlisi Hidrogenació  
Secció Serveis Generals  
Disposa de 9 plantes de procés de tipus polivalent on es manegen fins a 608 tipus diferents de matèries primeres i es realitzen més de 2.000 processos productius diferents, per a produir un àmplia gamma de productes finals (596).  
El procés de fabricació inclou tres etapes bàsiques:  
Reacció: Posada en contacte de matèries primeres en reactors dotats de sistemes de calefacció, refrigeració, buit, pressió, agitació, inertització i destil·lació per a l'obtenció del producte cru.  
Neutralització: purificació del producte cru per mitjà del seu processament amb aigua, àcids, àlcalis i sals minerals.  
Rectificació: separació dels components de la mescla líquida purificada en destil·ladors equipats amb columnes de fraccionament d'alta eficàcia, sistemes de reflux i buit versàtils, calefacció, refrigeració, condensació i sistemes d'inertització per a l'obtenció del producte per a la venda.  
Les plantes de procés són: planta d'olis essencials, planta anetol, planta fins, planta acetats, planta aiguarràs, planta hidrogenació-piròlisi, planta síntesi i, planta especialitats i planta síntesi II.  
Les emissions atmosfèriques generades en la factoria procedixen fonamentalment de la utilització de combustibles en les calderes de fluid tèrmic i les calderes de vapor. També es consideren els focus d'emissió dels equips de procés i tancs que a través de ventilació emeten traces de contaminants, que seran controlades per mitjà d'un programa de mesurament en immissió en l'entorn de la fàbrica.  
Les aigües residuals i pluvials s'aboquen al col·lector municipal, previ tractament en la depuradora d'aigües residuals de l'empresa.   
Els residus generats en la planta són gestionats adequadament, disposant del permís corresponent. Amb la present resolució es concedix a IFF-Benicarló, SA l'autorització administrativa necessària per a la gestió dels fons orgànics generats en les columnes de destil·lació de les plantes de procés, emprant-los com a combustible en les calderes de vapor.  
ANNEX II  
CONDICIONAT DE LA DECLARACIÓ  
D'IMPACTE AMBIENTAL  
1. Per la seua ubicació, es considera que en matèria d'emissions atmosfèriques, soroll, abocament d'aigües residuals i generació de residus, serà suficient amb el compliment de la legalitat vigent o, si és el cas, amb l'adopció de les millors tecnologies disponibles i els valors límit d'emissió especificats en el Decret 40/2004, de 5 de març, del Consell de la Generalitat, pel qual es desenvolupa el règim de prevenció i control integrats de la contaminació a la Comunitat Valenciana.  
2. Quant al risc d'inundació, s'ha d'obtindre l'aprovació de la Direcció General d'Urbanisme i Ordenació del Territori de l'Estudi de la possibilitat d'inundació, que determine si les mesures proposades en aquest són suficients, i en tot cas, han d'estar executades prèviament a la resolució de la llicència d'activitat.  
3. D'acord amb el conveni firmat entre IFF Benicarló, SA i l'Ajuntament, la composició de l'abocament d'aigües residuals tractades resultants de la PTAR ha de complir els límits de l'autorització d'abocament del col·lector al medi marí. Ha d'efectuar l'estudi d'impacte produït per l'efluent en el medi marí, en les condicions que establisca la Direcció General de Qualitat Ambiental, com a òrgan competent en l'autorització.  
4. Quant a les aigües pluvials, es considera com a gestió òptima d'aquestes el que s'execute una xarxa separativa que diferencie entre aigües pluvials netes de cobertes, aigües de vessament i aigües potencialment contaminades. No ha d'utilitzar-se en cap cas les aigües de la bassa de pluvials com a element de dilució de les aigües residuals, realitzada amb la finalitat de satisfer les limitacions d'abocament.   
La gestió d'aquestes aigües pluvials serà:  
Les aigües netes s'abocaran directament a llit públic (rambla Cervera o pous drenants).  
Les aigües potencialment contaminades de cubetes, etc. s'enviaran per al seu tractament en la PTAR.  
Per a les aigües de vessament de vials s'ha de disposar d'un sistema tal, que permeta separar les pluvials dels primers 15 minuts, d'acord amb la pluja de projecte corresponent a un període de retorn de 25 anys, evitant el seu abocament directe, de manera que siguen tractades en la PTAR, mentre que la resta s'abocarà a llit públic (rambla Cervera o pous drenants).  
5. S'ha d'acreditar que les noves instal·lacions projectades de la bassa i col·lectors siguen compatibles amb la qualificació urbanística dels terrenys en què s'implanta.  
6. Altres condicionants de caràcter ambiental derivats del PGOU del municipi.  
7. La Direcció General de Qualitat Ambiental, com a òrgan competent en matèria de qualitat d'aigües, seguiment i control d'aquest recurs, protecció atmosfèrica i acústica, el seguiment, control i gestió de residus i, a més com a òrgan amb competència substantiva en matèria d'autorització ambiental integrada, ha de constatar periòdicament que el funcionament de l'activitat objecte de referència s'ajusta al que reglamenta o, si és el cas, a les millors tecnologies disponibles i els valors límit d'emissió. A l'efecte, anualment la Direcció General de Qualitat Ambiental remetrà a la Direcció General de Gestió del Medi Natural el certificat del compliment per part del promotor de tot l'anteriorment especificat en relació amb la producció i programes de minimització de residus, emissions (incloent emissió d'olors), abocaments, seguiment i control de les activitats relacionades amb els recursos hidrològics de la Comunitat Valenciana i la resta d'aspectes que condicionen ambientalment el projecte.